དཀར་ཆག་སྤོས་ཀྱི་གླང་པོ་
ཞེས་བྱ་བ་བཞུགས་སོ། །
དྲུང་རམས་པ་བསྟན་འཛིན་བློ་གྲོས་རྒྱ་མཚོ།
༄༅། །ཀ་དག་དྲི་མེད་གཞི་ཡི་རང་མདངས་ལས། །སྣང་རིག་མཚན་མེད་
ལམ་གྱི་ཡེ་ཤེས་ཤར། །གསལ་སྟོང་དབྱེར་མེད་འབྲས་བུ་སྐུ་གསུམ་རྫོགས། །བདག་
གཞན་གཉིས་མེད་ཀུན་གྱིས་སྙིང་དབུས་རོལ། །སྟོང་གསུམ་འདྲེན་པའི་ཐུ་བོ་དམུ་
རྒྱལ་སྲས། །ཚད་གསུམ་ཟུང་འབྲེལ་བདེན་གཉིས་དོ་མཉམ་བོན། །ཐེག་གསུམ་
མཛོད་འཛིན་ལམ་ལྔའི་འཕགས་པ་བཅས། །སྒོ་གསུམ་མི་ཕྱེད་དད་པས་སྤྱི་བོར་
བསྙེན། །གསང་གསུམ་མ་ཎི་གཏེར་བདག་གུ་རུ་དང་། །ལོག་ལྟའི་བདུད་སྡེ་མཐར་
བྱེད་དྷེ་བ་ལྷ། །མཆོག་ཐུན་དངོས་གྲུབ་སྩོལ་མཛད་ཌཱཀྐི་མ། །རྩ་གསུམ་དམ་ཅན་རྒྱ་
མཚོས་ཤིས་པ་སྩོལ། །ཕྱི་ལྟར་རྣམ་དག་ཡུམ་ཆེན་སུམ་ཅུ་གཉིས། །ནང་ལྟར་བྱམས་
ཆེན་ལྷ་མོ་བརྒྱ་རྩ་བརྒྱད། །གསང་བ་མ་རྒྱུད་སུམ་བརྒྱ་དྲུག་ཅུའི་ལྷ། །མཁའ་འགྲོ་རྒྱ་
མཚོས་དུས་ཀུན་འགྲོ་འདི་སྐྱོངས། །མཚན་སྣང་འོད་གསལ་འབྱོངས་པའི་དུས་སྐབས་
སུ། །ཕྱི་ནང་མཚན་མའི་སྣང་བ་གཞི་མ་དག །འཇའ་ཐིག་ཚོམ་བུ་ལྔ་ལྡན་དུ་མའི
དབུས། །ཞི་དང་མ་ཞི་ཞི་མ་ཁྲོ་ཡི་ལྷ། །དཀྱིལ་འཁོར་རིགས་བརྒྱའི་རྣམ་པ་བཀྲ་བའི་
359

པོན་༢
དང་ཞང་ཞུང་ཤེས་རིག་དཔེ་ཚོགས།
དབུས། །ཕྱི་ནང་ཟང་ཐལ་འོད་ཀྱི་གཞལ་མེད་ཁང་། །རྒྱལ་བ་རྒྱ་མཚོའི་དལ་ཞལ་ཝ་
ལེར་ཤར། །དབུ་རྩེར་དྭངས་གསལ་མཁའ་ལ་ཁྲི་གདུགས་བཞིན། །གནས་བདག་བླ་
མའི་ཚུལ་ལྡན་ཀང་ཀའི་སྟེང་།
།དགྱེས་ཞལ་ཕྱོགས་བཅུར་གཟིགས་ཤིང་ལྡིང་སྐོར་
མཛད། །དེ་ཚེ་བར་སྣང་མདུན་ཐད་འཇའ་གུར་ནས། །བརྩེ་ལྡན་ཡེ་ཤེས་དབལ་མོས་
ཞལ་བསྟན་ཏེ། །དྲུག་ཅུ་ཚངས་དབྱངས་འཇེབས་པོའི་འགྱུར་ཁུག་གིས། །ཕྱོགས་
བཅུ་ཡོངས་ལ་སྒྲོན་པའི་བརྡ་མཛད་ཅིང་། །མཁའ་ཀློང་དབྱིངས་ཀྱི་རྒྱལ་མོའི་ངོ་བོ་
ཉིད། །སྲིད་པ་འདས་མ་འདས་མཚམས་བྱ་ར་བ། །བདག་མོ་ངེད་ཀྱིས་རིས་མེད་འགྲོ་
ཀུན་སྐྱོབས། །ལྷག་པར་བྱང་ཆུབ་སྒྲུབ་ལ་གྲོགས་བགྱིས་ཀྱང་། །ཚུར་མཐོང་ཆུ་བུར་
མིག་སྔར་བདག་མི་ཁུམས། །དུས་རྣམ་རྟག་ཏུ་གཏན་གྱི་སྐྱབས་གནས་ཕུལ། །ཕྱོགས་
དུས་རྒྱལ་བའི་ཞལ་སྐྱིན་སྤྱི་སྤུངས་སུ། །བཞེངས་པའི་རི་འདིའི་ཕྱི་ནང་བར་གསུམ་
ལ། །ཕན་པའི་ཡོན་ཏན་གཞལ་གྱིས་མི་ལོང་སྟེ། །སྐུ་ཡི་བཀོད་པ་ཞིང་ཁམས་ཕྲིན་
ལས་སོགས། །མཁྱེན་བརྩེ་ནུས་པའི་ཡོན་ཏན་བསམ་མཐའ་ཡས། །འོན་ཀྱང་དད་པ་
དག་ལ་རག་ལས་པས། །སྒོ་གསུམ་མུ་ཕྱེད་དད་པས་བཀུར་ཤེས་ན། །འདི་སྣང་ལྟ་ཅི་
གདོད་མའི་གཏན་སྲིད་སོགས། །མནོ་རྒུའི་འདོད་པ་འཇོ་བར་གདོན་མི་ཟ། །
འོག་མིན་སྟུག་པོ་བཀོད་པའི་དབྱིངས་ཀློང་དུ། །སྣང་མེད་ཀུན་བཟང་ངང་
ཉིད་གཡོ་བ་མེད། །ཀུན་སྣང་ཁྱབ་པའི་ཐུགས་རྗེ་འོད་ཟེར་ལས། །འབྱུང་ལྔ་རང་
གྲུབ་ཕྱོགས་བཅུའི་ཞིང་ཁམས་ཆགས། །བསྐལ་བཟང་སྒྲོན་མེ་ཅན་གྱི་དུས་ཚིགས་
འདིར། །འོག་མིན་མཁའ་སྤྱོད་རིགས་ལྔའི་ཞིང་ཁམས་ནས། །གསས་ཆེན་ལྷ་ལྔའི་
ཐུགས་རྗེ་འོད་ཟེར་གྱི། །ཉག་ཐག་རྒྱུན་དུ་སྤྲོས་པའི་གནས་མཐར་ཐུག །གསང་
མཆོག་ཐུགས་རྗེ་ཉི་མའི་ལྷའི་དཀྱིལ་འཁོར། །གནས་ཆེན་བརྒྱ་དང་ཉི་ཤུ་བཀྲ་བ་
ལ། །ཁྱད་གཞི་མདོ་གམ་རྨ་སྒང་རིང་མོའི་རྒྱུད། །མཐའ་འཁོབ་བོད་དང་ཙི་ཎའི་རུ་
360

བོན་གྱི་གནས་ཡིག་ཕྱོགས་བསྒྲིགས།
མཚམས་སུ། །ཤིན་ཏུ་དམུ་རྒོད་རབ་ཏུ་གདུལ་དཀའི་མིར། །མགོན་སྐྱབས་དཔུང་
གཉེན་མཆོག་གི་ལྷར་བཞེངས་པའི། །ནང་ཚན་རྒྱ་ནག་གོང་མའི་འུག་གདོང་
གི །བྱང་ཕྱོགས་ཟིང་ཆུའི་ནགས་རིང་ཞེས་པའི་ལྗོངས། །ཕྱི་ལྟར་རིན་ཆེན་སྣ་
ཚོགས་སྤུངས་འདྲའི་རི། །གང་དག་ལེགས་པའི་བཀྲ་ཤིས་རྟགས་བརྒྱད་དང་། །ཞི་
རྒྱས་དབང་དྲག་ཚང་བའི་དབྱིབས་དང་ལྡན། །ལྷུན་མཐུག་གཟི་བྱིན་རབ་ཏུ་འབར་
བའི་རྩེར། །དུས་བཟང་དག་ལ་འཇའ་ཚོན་འོད་འཁོར་འཁྱིལ། །སྲིད་གསུམ་འགྲོ་
བ་བྱ་ར་བྱེད་པའི་དཔལ། །གཏེར་བདག་བླ་མའི་ཚུལ་གྱིས་དུར་བྱ་ཞོན། །བྱ་རིགས་
འཕུར་འཇུམ་དུར་བྱས་ལྡིང་སྐོར་བྱེད། །རྩེ་ལྐོག་བདེ་ཡངས་ཉམས་དགའི་དབེན་ས་
རུ། །བྱ་རིགས་དུ་མའི་དུར་ཁྲོད་མཆིས་པ་ལ། །དཔག་ནས་ཀུན་གྱིས་ངག་ཏུ་བྱ་དུར་
ཞེས། །སྤྱིར་ན་བྱ་རིགས་སྐད་སྙན་འདོན་པ་དང་། །རི་དྭགས་སྣ་ཚོགས་རྩེད་འཇོ་
བྱེད་ཅིང་འཁྲབ། །ནང་ལྟར་ཡུལ་མཆོག་གནས་བཞིའི་བཀོད་པ་དང༌། །ཆེས་མཚར་
བཀའ་རྟགས་བསམ་གྱིས་མི་ཁྱབ་སྟེ། །ཁྱད་བོན་ཕྲིན་ལས་ཐུགས་རྗེ་བྱིན་སྟོབས་
སོགས། །ཞིང་གི་རྡུལ་སྙེད་ལས་འདས་ནམ་མཁའི་མཐའ། །བདག་འདྲ་སྐྱེས་ཐོབ་ལྟ་
ཅི་སྦྱོང་ཐོབ་ཀྱི། །རྣམ་འབྱེད་ཤེས་རབ་མིག་པུ་ཆ་ཕྲ་བས། །ཚུལ་བཞིན་འདོམས་པའི་
སྤོབས་པས་རབ་ཏུ་དབེན། །འོན་ཏང་ཉམས་ལ་འདི་ལྟར་ཤར་བའི་དོན། །རྗེས་འཇུག་
ཕྱི་རབས་ཡོངས་ཀྱིས་ཡིད་ཆེས་ཀྱི། །དད་པ་འཕེལ་ཏེ་དགེ་ལ་འདུན་པའི་ཕྱིར། །ཆ་
ཤས་ཙམ་དུ་དྭངས་པའི་དད་པས་སྤྲོ། །
འདི་ལྟར་དངོས་སྣང་མཚན་མ་སྲིད་དོ་ཅོག །དོན་དམ་སྟོང་གཟུགས་སྒྱུ་མའི་
དཔེ་བརྒྱད་ལྟར། །སྣང་སྲིད་དག་པ་རབ་འབྱམས་ལྷའི་འཁོར་ལོ། །གདོད་མ་ཉིད་
ནས་གནས་ཏེ་འཕོ་འགྱུར་མེད། །འདུས་མ་བྱས་ཏེ་སྟོང་པའི་རང་བཞིན་ཅན། །དེ་
ལྟར་ན་ཡང་མ་རིག་ཉོན་མོངས་པའི། །གཉིད་དུ་འཐིབ་པའི་གདུལ་བྱ་ཡིད་ཅན་
361

བོན་དང་ཞང་ཞུང་ཤེས་རིག་དཔེ་ཚོགས།
རྣམས། །མ་ནོར་ངེས་པའི་ལམ་དུ་རིགས་སད་ཅིང་། །ཐར་དང་ཐར་བ་ཆེན་པོའི་གྲོང་
ཁྱེར་དུ། །མྱུར་དུ་བཀྲི་དྲང་མཛད་ཕྱིར་དུས་གསུམ་གྱི། །བདེར་གཤེགས་རྒྱལ་བའི་
དཀྱིལ་འཁོར་འདིར་བཀོད་པའི། །དབུས་རྩེར་ཀུན་བཟང་མཁའ་འགྱིང་རིགས་ལྔ་
དང་། །གཡས་སུ་གསང་མཆོག་རྒྱལ་པོ་ཡབ་ཡུམ་ལྷ། །གཡོན་དུ་རྒྱལ་ཡུམ་བཟང་
ཟ་རིང་བཙུན་མ། །མདུན་དུ་རྒྱལ་གཤེན་མི་ལུས་བསམ་ལེགས་བཞུགས། །རྒྱབ་
ཏུ་སྐུ་གདུང་གསུང་རབ་ཝ་ལེར་གནས། །འཁོར་དུ་སུམ་བརྒྱ་དྲུག་ཅུའི་ལྷ་ཚོགས་
དང་། །གསས་མཁར་མཆོག་ལྔའི་ལྷ་ཚོགས་གཙོ་འཁོར་བཅས། །བོན་སྐྱོང་དཔལ་
མགོན་རྣམས་ཀྱང་སྐར་ལྟར་བཀྲ། །ཕྱི་དང་ནང་ཞེས་གཞལ་མེད་ལྷ་ཡི་ཁང་། །སྲིད་
དང་ཞི་བའི་མཁའ་ལ་མི་གནས་ཤིང་། །སྲིད་ཞིའི་མགོན་པོར་དུས་ལས་མི་ཡོལ་
བ། །སྟོབས་བཅུ་མངའ་བ་དམུ་རྒྱལ་མངོན་བྱོན་པ། །དཀྱིལ་འཁོར་ཕོ་བྲང་དབུས་
ཀྱི་ཁྲི་སྟེང་དུ། །གྱེར་སྤུངས་ཆེན་པོ་དྲན་པ་ནམ་མཁའ་བཞུགས། །གཡས་སུ་གྲུབ་
ཐོབ་རིག་འཛིན་ཕོ་རྒྱུད་དང་། །གཡོན་དུ་མ་རྒྱུད་མཁའ་འགྲོ་རྣམས་བཞུགས་
ཏེ། །འཇིག་རྟེན་གསུམ་གྱི་ཡིད་ཅན་མ་ལུས་པར། །ཐེག་པ་རིམ་དགུ་སྒོ་བཞི་མཛོད་
ལྔ་དང་། །ཕྱི་ནང་གསང་བ་གསུམ་བཅས་སྤྱི་དཔལ་དུ། །བོན་གྱི་འཁོར་ལོ་བསྐོར་
པའི་ཚུལ་དུ་གནས། །འཚོགས་པའི་དབུས་ནས་བྱིན་རླབས་བདུད་རྩིའི་རྒྱུན། །ཤར་
དུ་ཟིང་ངེ་འབབ་པའི་ཆུ་མིག་དཀར། །དེ་ལྟག་ནུབ་ཏུ་ནགས་ཚལ་རིང་བོ་རྒྱས། །ཐ་
གྲུ་ཁྱོན་འདིའི་མཚན་ཉིད་དེས་འཛིན་ཕྱིར། །ཟིང་ཆུ་ནགས་རིང་ཞེས་པའི་ཐ་སྙད་
ཆགས། །འདི་ཉིད་བཏུང་ཞིང་ཁྲུས་ཆབ་བྱེད་ཙམ་གྱིས། །ནད་གདོན་སྡིག་སྒྲིབ་བག་
ཆགས་ཀུན་དག་ནས། །ལུས་ཉམས་རྒྱས་ཤིང་དབང་པོ་དྭངས་པ་དང་། །རིག་པ་
གསལ་ཞིང་ཕུང་ཁམས་བདེ་བར་འགྱུར། །སྔོན་ཚེ་རི་འདིའི་ཕྱོགས་བཞིའི་དབུས་དང་
ལྔར། །བརྒྱ་བའི་མགོན་པོ་གཤེན་རབ་མི་བོ་མཆོག །རྫུ་འཕྲུལ་ཞབས་ཀྱིས་བཅགས་
362

བོན་གྱི་གནས་ཡིག་ཕྱོགས་བསྒྲིགས།
པའི་རྗེས་ལྔ་གསལ། །དབུ་རྩེ་གནམ་སྒོ་ཉི་མ་མཐོང་གསལ་ལ། །མཇལ་ཚད་རང་
རིག་ཡེ་ཤེས་ཁོང་ནས་ཤར། །གཡས་རྩེར་བཅུ་གསུམ་ས་ཡི་མངའ་མཛད་མཆོག །ཡེ་
གཤེན་བཅུ་གསུམ་རྫུ་འཕྲུལ་ཞབས་རྗེས་དང༌། །གཏེར་དུ་ཁམས་བརྒྱད་རིག་འཛིན་
སྒྲུབ་སྐོར་གནས། །གང་མཇལ་བོན་སེམས་དབྱེར་མེད་འདྲེས་པར་འགྱུར། །དེའི་ཐད་
སྤྱང(སྐྱང)འཕགས་རྡོ་ལེབ་ཅེས་བྱ་བའི། །གདན་ཁྲི་ཆེན་པོ་དེའི་སྟེང་འདུག་ནས་
སུ། །མཉམ་པར་བཞག་ཚེ་ཐུན་མོང་མ་ཡིན་པའི། །ཉམས་རྟོགས་ལྷུག་པར་འཆར་
ལ་གདོན་མི་ཟ། །ནུབ་ཕྱོགས་ས་ཕུག་ཉམས་དགའི་གནས་ཤིག་ཡོད། །སྡོད་པ་ཙམ་
གྱིས་གཏི་མུག་སྤྲིན་དག་ནས། །ཡེ་ཤེས་ཉི་མ་ཁོང་ནས་ཤར་བར་འགྱུར། །གཡོན་རྩེར་
སྟག་ལ་མེ་འབར་སྒྲུབ་ཕུག་ཅེས། །གསང་བ་སྔགས་ཀྱི་སྒྲུབ་པ་གང་བྱས་ཚེ། །མཐུ་
དབང་བྱིན་སྟོབས་མྱུར་དུ་རྫོགས་པ་དང༌། །དྲེགས་ཚོགས་དབང་སྡུད་ཟིལ་གྱིས་
ནོན་པར་འགྱུར། །བྱ་ཡི་དུར་ཁྲོད་དེ་ཐད་ཟུར་ན་ཡོད། །ཐུགས་ཀར་གནམ་དགོན་
སྤྱང(སྐྱང)འཕགས་སྒྲུབ་ཕུག་ཅེས། །སྟོད་སྨད་བར་གྱི་གྲུབ་ཐོབ་གོང་མ་དང་། །རྒྱ་
བོན་ཟིང་པ་མཐུ་ཆེན་ལས་སོགས་ཏེ། །བསྐལ་བཟང་སྟོང་གི་ངོ་བོ་ལི་ཤུ་རྗེ། །གྲུབ་
ཆེན་བརྒྱད་ཅུ་རྗེས་འཇུག་རིག་འཛིན་དང་། །ཕྱིས་འགྱུར(འབྱུང)རྟོགས་པ་མཆོག་
ལྡན་གཤེན་པོའི་ཚོགས། །དངོས་སུ་ཕེབས་དང་སྒྱུ་རྩལ་རྫུ་འཕྲུལ་གྱིས། །བྱོན་ནས་
མ་བཞུགས་པ་ནི་གཅིག་ཀྱང་མེད། །དེ་ཕྱིར་དེ་ན་ཚེ་གཅིག་ལུས་གཅིག་ཏུ། །རིག་
འཛིན་རྣམ་བཞི་བགྲོད་པ་གཅིག་པའི་ཤུལ། །ཐུན་མིན་ལམ་ལྔའི་ཡོན་ཏན་རྫོགས་པ་
དང་། །ཀུན་བཟང་བདག་ཞལ་མཇལ་ཏེ་དགེ་སྦྱོར་གྱི། །བོགས་བསྐྱེད་བདེ་བླག་ཉིད་
དུ་འདོན་པ་སོགས། །ཉམས་རྟོགས་འཕེལ་ཞིང་དོན་གཉིས་འགྲུབ་ཚུལ་གྱི། །ཡོན་
ཏན་བརྗོད་ན་དཔག་གིས་མི་དཔོག་སྟེ། །ཉི་ཤར་ཐོག་མའི་ཟེར་མདའ་དེར་ཕོག་
པས། །ཤེས་རབ་བསྒྲུབ་ན་ལྷག་པར་མྱུར་དུ་འགྲུབ། །རང་རྒྱུད་ཉོན་མོངས་འཕེལ་བའི་
363

བོན་དང་ཞང་ཞུང་ཤེས་རིག་དཔེ་ཚོགས།
གྲོང་ནག་ཏུ། །བསྐལ་པ་གསུམ་དུ་འབད་རྩོལ་བྱས་པ་བས། །གནས་དེར་ཞག་གསུམ་
སྡོད་པའི་བསོད་ནམས་ཆེ། །དེ་ཕྱིར་སྙིགས་མའི་དུས་འདིར་ཕྱི་རབས་པ། །སྤྱན་
མིག་ཡར་ལྟོས་ཅན་གྱི་མི་སྲིད་ན། །འདིར་སྣང་སྒྱུ་མའི་བསླུ་བྲིད་ཀྱིས་བཅིངས་
པའི། །འཁོར་བའི་བོན་བཅུ་འཇིག་རྟེན་བོན་བརྒྱད་དང་། །འདུ་འཛི་བཅུ་དྲུག་དུག་
གི་མེ་ཏོག་ལྟར། །དོར་ནས་གཅིག་པུར་དེ་རུ་བཞུད་པར་འཚལ། །
ལུས་རྟེན་འདི་ཉིད་ཆུད་དུ་མི་གསོན་ཏེ། །སྡུག་བསྔལ་འཁོར་བའི་རྒྱ་མཚོ་
ལས་ཐར་ནས། །མྱུར་དུ་མངོན་སངས་རྒྱས་ལ་ཐེ་ཚོམ་མེད། །དེ་ཐད་ཟུར་དུ་གྲུབ་
པའི་གཤེན་དགུ་ཡི། །སྒྲུབ་ཕུག་སྐར་མ་བཀྲ་ལྟར་གནས་པའི་སར། །ལོ་གསར་ལྷག་
སྒང་དུས་སུ་མེ་ཏོག་བཀྲ། །ཤུག་འབྲས་གསེར་གྱི་མེ་ཏོག་ཅན་ཞེས་མཆིས། །གཡོན་
ཟུར་འོག་ཐད་རིག་འཛིན་འཚོགས་ཟངས་ཞེས། །བྲག་ངོས་འཇམ་ལ་ཞེང་རྒྱ་ཆེ་
བ་ལ། །འོད་ཟླུམ་མར་ཁུ་འཁྱིལ་བའི་ཚུལ་དུ་གནས། །མཇལ་མ་ཐག་ཏུ་བདག་
འཛིན་ཉོན་མོངས་པའི། །རྟོག་ཚོགས་ཕྲ་རགས་རླུང་པོ་ཞི་དང་ལྷན། །བྱང་ཆུབ་
སེམས་ཀྱི་མཁའ་གླང་གཡོ་བ་ལས། །ཕྱིན་དྲུག་སྤྱོད་པའི་སྦྲང་ཆར་འབེབས་པར་
འགྱུར། །གཡས་ཟུར་ཕྱོགས་དེར་འགྲོ་ཀུན་སྐྱོབ་པའི་ཕྱིར། །བྱིན་རླབས་མྱུར་འབྱིན་
གསལ་བ་དགུ་འཛབ་དང་། །འཁོར་བའི་རྒྱུ་འབྲས་སྟོང་བྱེད་དོང་སྤྲུགས་དང་། །བདེ་
ཆེན་ཞིང་དུ་འདྲེན་བྱེད་མ་ཏྲི་དང༌། །བརྒྱད་ཁྲི་བོན་གྱི་ཁྱད་གཞི་སྙིང་པོའི་
བོན། །འཕྲུལ་ཡིག་བཞི་བཅུ་མ་བྲིས་རང་བྱུང་ཡོད། །ཁྱུང་དང་སྟོང་རྒྱུང་རྫུ་འཕྲུལ་
རྩལ་འགྲན་པའི། །ཞབས་རྗེས་གཉིས་ཀ་ཕན་ཚུན་ལྟར་དུ་གསལ། །ལྷ་སྲིན་སྡེ་བརྒྱད་
མི་མ་ཡིན་གྱི་སྡེ། །དབང་སྡུད་ཟིལ་གནོན་མཐུ་ལྡན་དྲག་པོའི་ལྷ། །དབལ་ཁྱུང་དམར་
ནག་གང་བསྒྲུབ་བྱིན་རླབས་མྱུར། །དེའི་ཟུར་ལོགས་སུ་ཡུལ་མཆོག་གནས་བཞིའི་
ལྷ། །དུས་གསུམ་འགྱུར་བ་མེད་པའི་བཀའ་རྟགས་སུ། །དྲན་པ་ཚེ་དབང་གཉིས་ཀྱི་
364

བོན་གྱི་གནས་ཡིག་ཕྱོགས་བསྒྲིགས།
ཕྱག་ཞབས་རྗེས། །དེར་མཇལ་ཚེ་ཟད་པ་ཡང་ཚེ་བསྲིང་སྟེ། །དགེ་བའི་ལས་ལ་བར་
ཆད་འབྱུང་མི་འགྱུར། །ལྷོ་ནུབ་དབང་དྲག་མུན་པའི་སྒྲུབ་ཕུག་ཏུ། །མཁའ་འགྲོ་འུག་
གདོང་དངོས་སུ་རང་བྱོན་བཞུགས། །ཉམས་དགའི་ཞིང་འདི་སྐྱང་སྤྲུལ་ནམ་མཁའི་
མཚན། །ཡེ་གྲོལ་ཆེན་པོའི་ཉམས་ལེན་རྩེར་ཕྱིབས་ཏེ། །ཐེག་ཆེན་ཀློང་སྒོམ་རྟོགས་
པའི་རྩལ་གསུམ་རྫོགས། །དྲི་མེད་མཆོག་གི་ཤེས་རབ་བརྙེས་པའི་གནས། །དེ་རུ་
ཞག་བདུན་ཙམ་དུ་འཁྲས་པའི་